Waarom tot God bid? Wat behels gebed?
LEES IN Acholi Afrikaans Albanees Amharies Arabies Armeens Aymara Azerbeidjans Azerbeidjans (Cyrillies) Baoulé Batak (Toba) Bengali Bislama Bulgaars Cebuano Chichewa Chitonga Chitumbuka Chiyao Chokwe Chol Cibemba Cinyanja Deens Drehu Duits Efik Engels Esties Ewe Fidjiaans Fins Frans Ga Garifuna Georgies Goedjarati Grieks Guarani Hausa Haïtiaanse Kreools Hebreeus Hiligaynon Hindi Hiri Motu Hmong (Wit) Hongaars Iban Ibo Iloko Indonesies Isoko Italiaans Japannees Javaans Joroeba Kanarees Kantonnese Chinees (Tradisioneel) Karen (S'gaw) Katalaans Kazaks Kikamba Kikaonde Kikongo Kikuyu Kiluba Kimbundu Kinyarwanda Kirgisies Kiribati Kirundi Kisi Kisonge Kongo Koreaans Krio Kroaties Lamba Letties Lhukonzo Lingala Litaus Luganda Lunda Luo Luvale Mahratti Maja Malabaars Maleis Malgassies Mam Mambwe-Lungu Mandarynse Chinees (Tradisioneel) Mandarynse Chinees (Vereenvoudig) Masedonies Mazateeks (Huautla) Mianmees Mixe (Noord-Sentraal) Mizo Mongools Moré Nahuatl (Guerrero) Nahuatl (Huasteeks) Nahuatl (Noord-Puebla) Nahuatl (Sentraal) Ndebele (Zimbabwe) Nederlands Ngabere Noors Nyaneka Nzema Oekraïens Osseties Otetela Pandjabi Papiamentoe (Aruba) Papiamentoe (Curaçao) Pidgin (Kameroen) Pools Portugees Quechua (Bolivia) Quechua (Imbabura) Roemeens Runyankore Russies Samoaans Sango Sepedi Serwies Serwies (Romeins) Shona Sidama Silozi Singalees Slowaaks Sloweens Spaans Sranantongo Suid-Sotho (Lesotho) Swahili Swahili (Kongo) Sweeds Tagalog Tamil Tataars Teloegoe Thai Tigrinya Tiv Tlapaneeks Tojolabal Tok Pisin Totonaken Tshiluba Tsjeggies Tsjoewasjies Tsonga Tswana Turks Tuvaluaans Twi Tzotzil Umbundu Viëtnamees Wallisiaans Wayuunaiki Xhosa Zande Zapoteeks (Landengte) Zulu
VOORBLADONDERWERP | LUISTER ENIGIEMAND AS JY BID?
Waarom God ons nooi om te bid
God wil hê dat ons sy vriende moet wees.
Vriende kommunikeer met mekaar sodat hulle ’n goeie verhouding kan opbou. Net so nooi God ons om met hom te praat, wat dit vir ons moontlik maak om ’n hegte vriendskap met hom te hê. Hy sê: “Julle sal my beslis aanroep en kom en tot my bid, en ek sal na julle luister” (Jeremia 29:12). Wanneer jy met God praat, sal jy ‘nader aan hom kom, en sal hy nader aan jou kom’ (Jakobus 4:8). Die Bybel verseker ons: “Jehovah is naby almal wat hom aanroep” (Psalm 145:18). Hoe meer ons tot God bid, hoe meer sal ons vriendskap met hom floreer.
“Jehovah is naby almal wat hom aanroep.”—Psalm 145:18
Jesus het gesê: “Wie is die mens onder julle vir wie sy seun brood vra—hy sal hom tog nie ’n klip gee nie, of hoe? Of miskien sal hy ’n vis vra—hy sal hom tog nie ’n slang gee nie, of hoe? As julle . . . dan weet hoe om goeie gawes aan julle kinders te gee, hoeveel te meer sal julle Vader wat in die hemele is, goeie dinge gee aan dié wat hom vra!” (Matteus 7:9-11). Ja, God nooi jou om te bid omdat hy vir jou omgee en jou wil help (1 Petrus 5:7). Hy nooi jou selfs om oor jou probleme met hom te praat. Die Bybel sê vir ons: “Moet julle oor niks kwel nie, maar laat julle versoeke in alles deur gebed en smeking tesame met danksegging by God bekend word.”—Filippense 4:6.
Mense het ’n geestelike behoefte.
Kenners van die menslike natuur het waargeneem dat honderdmiljoene mense ’n behoefte aan gebed het. Selfs party ateïste en agnostici voel so. * Dit bewys dat mense met ’n geestelike behoefte geskep is. Jesus het gesê: “Gelukkig is dié wat bewus is van hulle geestelike behoefte” (Matteus 5:3). Een manier waarop ons in hierdie behoefte kan voorsien, is om gereeld met God te kommunikeer.
Watter voordele hou dit in as ons God se uitnodiging aanvaar om tot hom te bid?
^ par. 8 ’n Opname wat in 2012 in die Verenigde State gedoen is deur die Pew-navorsingsentrum, het getoon dat 11 persent van die ateïste en agnostici, dit wil sê dié wat glo dat ons niks omtrent God of die hiernamaals weet of kan weet nie, ten minste een keer per maand bid.
Wat sluit gebed in?
Die Bybel toon dat ons oor elke faset van ons lewe kan bid. Gebed kan die volgende insluit:
Belydenis “My sonde het ek uiteindelik aan u bely, en my ongeregtigheid het ek nie bedek nie.”—Psalm 32:5.
Danksegging “Dit is goed om Jehovah te dank.”—Psalm 92:1.
Lof “Ek sal Jehovah te alle tye loof; sy lof sal voortdurend in my mond wees.” —Psalm 34:1.
Versoeke om leiding “Laat my op die pad van u gebooie wandel, want daarin het ek behae geskep.”—Psalm 119:35.
Versoeke om krag “Wend u tot my en betoon guns aan my. Gee tog u sterkte aan u kneg.”—Psalm 86:16.